Fis-27 ta' Ġunju 2018 l-ambaxxaturi għall-UE mlaqqa' fil-Kumitat tar-Rappreżentanti Permanenti ( ikkonfermaw qbil li ntlaħaq fid-19 ta' Ġunju bejn il-Presidenza Bulgara tal-Kunsill u rappreżentanti tal-Parlament Ewropew fuq regolament dwar l- għalf medikat , jiġifieri għalf li jkollu mediċini għall-iskop ta' trattament jew kontroll ta' mard f' annimali tar-razzett speċi tal-akkwakultura annimali domestiċi L-għan tar-regoli l-ġodda huwa li jiġu armonizzati, b' livell għoli ta' sikurezza , il-manifattura, il-kummerċjalizzazzjoni u l-użu tal-għalf medikat u prodotti intermedji fl-UE u li jiġi rifless il- progress tekniku f'dan il-qasam. Illum għaqqadna l-aħħar biċċa li kienet nieqsa: il-pakkett dwar il-mediċini tal-annimali huwa komplut, is-settur issa huwa mgħammar b'regoli moderni li ser jgħinu l-kompetittività u l-innovazzjoni, ser jiffaċilitaw ukoll il-kummerċ u ser isaħħu l-ġlieda tal-UE kontra r-reżistenza għall-antimikrobiċi. Rumen Porodzanov, ministru għall-agrikoltura, l-ikel u l-forestrija tar-Repubblika tal-Bulgarija u president tal-Kunsill Il-qafas legali attwali għall-għalf medikat imur lura għall-1990, qabel il-ħolqien tas-suq intern, u minn dak iż-żmien 'l hawn qatt ma ġie adattat, u b'hekk inħolqu diskrepanzi fl-implimentazzjoni tiegħu fl-istati membri tal-UE. Biex jagħmlu tajjeb għal din is-sitwazzjoni u joħolqu l-kondizzjonijiet ekwivalenti ta' kompetizzjoni neċessarji u dawk għall-innovazzjoni fis-settur, ir-regoli l-ġodda ser: jistabbilixxu kriterji għall-approvazzjoni ta' operaturi kummerċjali fil-qasam tal-għalf u l-obbligi tagħhom meta jimmanifatturaw l-għalf medikat jistipulaw, għall-ewwel darba, rekwiżiti armonizzati sabiex tiġi evitata l-kontaminazzjoni kroċjata ta' sustanzi attivi minn prodotti mediċinali veterinarji f'għalf mhux fil-mira. Fi żmien erba' snin mid-dħul fis-seħħ tar-regolament il-Kummissjoni ser ikollha tistabbilixxi livelli massimi ta' kontaminazzjoni kroċjata għall- antimikrobiċi, abbażi tal-evidenza xjentifika pprovduta mill-Awtorità Ewropea dwar is-Sigurtà fl-Ikel (EFSA) jew l-Aġenzija Ewropea għall-Mediċini (EMA) jiċċaraw il-preskrizzjoni u l-użu ta' għalf medikat li jkollu antimikrobiċi f'annimali li jipproduċu l-ikel (l-amministrazzjoni preventiva ta' antibijotiċi jew antimikrobiċi lill-annimali, meta ma tkunx ġiet dijanjostikata marda) Dan kollu ser jikkontribwixxi lejn l-iżgurar tal-ogħla standards fid-dinja fir-rigward tal-ġlieda kontra r-reżistenza għall-antimikrobiċi. Il-passi li jmiss Ir-regolament il-ġdid dwar l-għalf medikat huwa parti minn pakkett dwar il-mediċini tal-annimali , pakkett ta' tliet proposti li jaġġorna l-qafas leġislattiv eżistenti għal mediċini veterinarji u għalf medikat billi jadattah għall-ispeċifiċitajiet tas-settur tas-saħħa tal-annimali. Issa li l-qbil dwar l-għalf medikat ġie kkonfermat mill-ambaxxaturi għall-UE f'isem il-Kunsill, ir-regolament ser jiġi ppreżentat lill-Parlament Ewropew għal vot fl-ewwel qari , u sussegwentement ser imur lura għand il-Kunsill għall-adozzjoni. Ir-regoli l-ġodda ser japplikaw tliet snin wara d-dħul fis-seħħ tar-regolament. Regolament dwar il-manifattura, it-tqegħid fis-suq u l-użu ta' għalf medikat: test ta' kompromess finali Proposta tal-Kummissjoni 13196/14 Proposta tal-Kummissjoni 13196/14 ADD 1 Paġni dwar il-politiki